paragraph_text: U jezičnom pogledu u romanske narode ubrajaju se danas i tamnoputi narodi u područjima Kariba (Martinikanci, Portorikanci, Haićani, Kubanci) i zemljama Latinske Amerike koji govore portugalskim, španjolskim ili francuskim jezikom. Sve su ovo neo-romanski narodi s karakterističnim običajima i miješanim kulturama koje čine spoj afričkog i europskog nasljeđa. Novi narodi, Neo-Romani čine mlade i nove nacije čija se kultura stapa i prožima i postaje karakteristična sama sebi. Ovi ljudi nose španjolska ili francuska imena, govore španjolskim ili francuskim jezikom, ali su etnički i po izgledu potpuno različiti od Romana Staroga svijeta.